**Regăsita mea**

*Aurelius Belei*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Recunosc

te-am căutat în fiecare privire

ce izvora frumusețe

în fiecare surâs ori adiere

de patimă coaptă în trupuri

pe sub ceruri și aripi

pe sub pietre și valuri

pe sub parfumuri perfecte

ale unor șoapte de dor

am tocit cărări neumblate

să te pot găsi

așa cum îmi erai

promis dăruită

și vis și culoare

și rugâ și zbor

în mine nu te căutasem

trăiai atât de strâns

îmbrățișată în lumina

dimineților mele

încât ceea ce respiram

eu crezând că

e sublimul răsăritului

era de fapt

zâmbetul inimii tale

cu tot cu infinit.